Ďalší zo stajne OĽANO, poslanec Šípoš, vyhlásil v debate, že budú hľadať podporu medzi demokratickými poslancami. Čítate dobre. Medzi demokratickými poslancami. To, že v OĽANO nepríčetnosť prevláda nad príčetnosťou je jasné. Keď to povie šéf poslaneckého klubu, je to vyjadrením úpadku ducha.
Pán poslanec možno pri vykrikovaní sloganov pred voľbami nepostrehol, že všetci poslanci boli zvolení v demokratických voľbách a takými výrokmi len rozdeľuje spoločnosť. Ako chce nazvať tých, ktorí s ním nesúhlasia alebo majú iný názor?
Je čas, aby on a jemu podobní skončili a už nikdy sa pre dobro všetkých vo verejnom priestore neobjavili. Podnecujú nepokoj nielen činmi, ale aj vyjadreniami. Potvrdzujú, že ich znalosti sú veľmi chabé. Pán Šípoš, radšej nekomentujte a nehodnoťte. To občania privítajú.